**ELŐTERJESZTÉS**

Tiszavasvári Város Önkormányzata Képviselő-testületének

**2017.** **június 29-én tartandó rendes ülésére**

Az előterjesztés tárgya: **A kóbor, illetőleg veszélyes állatok befogását, valamint elszállítását biztosító szolgáltatási szerződés közös megegyezéssel történő megszüntetése**

Melléklet: 2 db

Az előterjesztés előadója: Dr. Fülöp Erik polgármester

Az előterjesztés témafelelőse: Ostorháziné dr. Kórik Zsuzsanna

Ügyiratszám: 53/2017.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 5. melléklet 22., 30. pontja |

Az ülésre meghívni javasolt szervek, személyek:

|  |  |
| --- | --- |
|  |  |
|  |  |
|  |  |
|  |  |
|  |  |

Egyéb megjegyzés:

nincs………………………………………………………………………………………………………………………………………………………………………....

Tiszavasvári, 2017. június 23.

**Ostorháziné dr. Kórik Zsuzsanna**

témafelelős

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520–500 Fax.: 42/275–000 e–mail: tvonkph@tiszavasvari.hu

Témafelelős: Ostorháziné dr. Kórik Zsuzsanna

**E L Ő T E R J E S Z T É S**

**- a Képviselő-testülethez -**

**A kóbor, illetőleg veszélyes állatok befogását, valamint elszállítását biztosító szolgáltatási szerződés közös megegyezéssel történő megszüntetéséről**

**Tisztelt Képviselő-testület!**

1. A településünk belterületén 2017. január 2. napjától ismételten megoldatlan problémát jelent a közterületen kóborló ebek befogása, tartása, elhelyezése.

Az állatok védelméről és kíméletéről szóló **1998. évi XXVIII. törvény** (továbbiakban: **törvény**) **48/A. § (3)-(4) bekezdéseiben** foglaltak alapján a **település belterületén a kóbor állatok befogását** a települési önkormányzat kötelező feladataként látja el. Az így befogott kóbor állatok – abban az esetben, ha a tulajdonos nem válik ismertté – 15 napon belül az állam tulajdonába kerülnek. Ha azonban a kóbor állat tulajdonosa ismertté válik, az állatot köteles visszavenni, valamint a befogásával és elhelyezésével kapcsolatos költségeket az önkormányzatnak megtéríteni.

A feladatellátást biztosítására Tiszavasvári Város Önkormányzata **2014. január 14. napján határozatlan időre szóló szerződést kötött a Szabolcs - Factum Kereskedelmi és Szolgáltató Kft.-vel,** (a továbbiakban: Szabolcs-Factum Kft.) amely társaság **ezt megelőzően is több éven keresztül** biztosította a feladatellátást, 2014-ben azonban módosításokkal egységes szerkezetben került megkötésre a szerződés. **Korábbi években előfordult, hogy a Szabolcs-Factum Kft. hónapokig nem tudta biztosítani** részünkre a szerződéses jogviszony fennállta ellenére a feladatellátást különböző, **a Szabolcs-Factum Kft. érdekkörében felmerült okból kifolyólag,** ekkor próbálkoztunk **eseti jelleggel egy másik vállalkozóval**, akivel kapcsolatban azonban **több bejelentés érkezett és hatósági eljárást is kezdeményeztek** az ügy kivizsgálására.

A Szabolcs-Factum Kft. képviselője, Képes Lajos ügyvezető igazgató, **a közterület-felügyelő részére egy hónapja telefonon jelezte, hogy tevékenységét befejezte, a továbbiakban nem tudja biztosítani a feladatellátást**. **Hivatalos úton bejelentést nem tett.** Kértük, hogy a **telefonon tett nyilatkozatát írásban is erősítse meg,** a közös megegyezéssel történő megszüntetés lehetőségével. Erre azonban szintén telefonon **kérte, hogy felmondással szüntessük meg a szerződést.**

# Mindezek miatt még a jelenlegi feladatellátást biztosító vállalkozó jelzését megelőzően 2017 januárjában Borsod-Abaúj-Zemplén Megye, Hajdú-Bihar Megye, Heves Megye területére kiterjedően 11 gyepmesteri teleppel vettük fel a kapcsolatot árajánlat kérés szintjén, tekintve, hogy a városunkban jelentkező igény meghaladja a jelenlegi szolgáltató által nyújtott lehetőségeket. Az árajánlat-kérésünkre, vagy nem érkezett visszajelzés, vagy nemleges visszajelzés érkezett. A telepek befogadási képessége változó, az esetek többségében egy településsel állnak szerződésben, mely feladatellátás le is fedi a telepek kapacitását.

# A feladatellátás biztosításának valamilyen formában történő megoldása a továbbiakban még szükségszerűbb, mivel a jelenlegi szolgáltató jelezte, megszüntette a tevékenységét, így a felmondási időben sem tudja már biztosítani a feladatellátást.

1. **2017. május 25., 26. napján ismételt egyeztetéseket folytatunk immár** a távolabbi engedélyes telepek képviselőivel, melyről készített **feljegyzés az előterjesztés 1. mellékletét képezi**.

**Fentieken túl felvettem a kapcsolatot a nyíregyházi Állatbarát Alapítvánnyal is, keresve azt a lehetőséget, ami a feladatellátás megbízható módon történő biztosítását jelentené a jövőben. Amennyiben a megfelelő megoldás konkretizálódik ismételt tájékoztatással élek a témában.**

A **Szabolcs-Factum Kft. képviseletében Képes Lajos telefonon jelezte, hogy a tevékenységét megszűntette és több megrendelést nem vállal. Jegyző nő kérésére elektronikus levél formában megerősítette kérését az alábbi tartalommal:**

*„Hivatkozva a telefonon történt megbeszélésre, kérem, hogy a jelenleg fennálló  - a kóbor ebek elszállítására vonatkozó - szerződésünket, közös megegyezéssel szíveskedjenek megszüntetni.*

*2016-évben már igen nagy nehézségbe ütközött a vállalt kötelezettségeinknek eleget tenni. Férőhely bővítésein ellenére a telepünk létszáma folyamatosan növekedett. Az euthanáziát évek óta szüneteltettük, az örökbe fogadási program, viszont nem hozta a  tőle várt eredményt.*

*A- ként döntöttünk, hogy felhagyunk az ebrendészeti tevékenységgel, profilt váltunk…”*

**Mindezek alapján, tekintve, hogy bejelentését írásban, hivatalos formában nem erősítette meg, valamint az e-cégjegyzék adattartama alapján a cég nem szűnt meg javaslom a fennálló szerződés közös megegyezéssel történő megszüntetésének kezdeményezését 2017. július 15. napjával.**


Mindezek figyelembevételével kérem Tisztelt Képviselő-testületet, hogy a határozat-tervezetet megtárgyalni és elfogadni szíveskedjen.


Tiszavasvári, 2017. június 23.


**Dr. Fülöp Erik**

**polgármester**

**1.melléklet „A kóbor, illetőleg veszélyes állatok befogását, valamint elszállítását biztosító szolgáltatási szerződés közös megegyezéssel történő megszüntetéséről” szóló előterjesztéshez**

**2melléklet „A kóbor, illetőleg veszélyes állatok befogását, valamint elszállítását biztosító szolgáltatási szerződés közös megegyezéssel történő megszüntetéséről” szóló előterjesztéshez**





**HATÁROZAT-TERVEZET**

**Tiszavasvári Város Önkormányzata**

**Képviselő-testülete**

**………../2017. (VI.9.) Kt. számú**

**határozata**

**A kóbor, illetőleg veszélyes állatok befogását, valamint elszállítását biztosító szolgáltatási szerződés közös megegyezéssel történő megszüntetéséről**

Tiszavasvári Város Önkormányzata Képviselő-testülete – az állatok védelméről és kíméletéről szóló 1998. évi XXVIII. törvény 48/A. § (3)-(4) bekezdésében kapott felhatalmazás alapján – „**A kóbor, illetőleg veszélyes állatok befogását, valamint elszállítását biztosító szolgáltatási szerződés közös megegyezéssel történő megszüntetéséről” szóló előterjesztéssel kapcsolatban az alábbi döntést hozza:**

1. **Kezdeményezi a Tiszavasvári Város Önkormányzata**, valamint a **Szabolcs - Factum Kereskedelmi és Szolgáltató Kft.** között létrejött, **2014. január 14. napján** kelt a **kóbor ebek, illetőleg veszélyes állatok befogására, valamint elszállítására** vonatkozó szolgáltatási szerződés **közös megegyezéssel történő megszüntetését 2017. július 15. napjával, a jelen határozat 1. melléklete szerinti tartalommal.**

II.1. Felhatalmazza a polgármestert a **közös megegyezés aláírására**.

II.2. Felkéri a döntés és a szerződések **Szabolcs - Factum Kereskedelmi és Szolgáltató Kft. részére történő továbbítására.**

**Határidő:** azonnal **Felelős:** Dr. Fülöp Erik

polgármester

1.melléklet „**A kóbor, illetőleg veszélyes állatok befogását, valamint elszállítását biztosító szolgáltatási szerződés közös megegyezéssel történő megszüntetéséről” szóló …../2017. (VI.29.) Kt. határozathoz**

**Szolgáltatási szerződést megszüntető okirat**

Mely létrejött Tiszavasvári Város Önkormányzata Képviselő-testülete A kóbor, illetőleg veszélyes állatok befogását, valamint elszállítását biztosító szolgáltatási szerződés közös megegyezéssel történő megszüntetéséről” **szóló …./2017. (VI.29.) Kt. számú** alapján

egyrészről:

**Tiszavasvári Város Önkormányzata**:

székhelye: 4440 Tiszavasvári, Városháza tér 4.

képviseli: Dr. Fülöp Erik polgármester

adóigazgatási azonosító száma: 15732468-2-15

mint Megrendelő (továbbiakban: **Megrendelő**),

másrészről:

a **Szabolcs-Factum Kereskedelmi és Szolgáltató Kft.** (székhelye: 4320 Nagykálló, Csokonai u. 8. szám; Levelezési cím: 4503 Tiszarád, Szabadság u. 50.; adószám: 13306791-2-15; a Szabolcs Takarékszövetkezetnél vezetett bankszámlaszám: 68800109-11059888; képviselője: Képes Lajos ügyvezető igazgató), mint **Szolgáltató (a továbbiakban együtt: Szerződő Felek)**

között, a Tiszavasvári Város Önkormányzata Képviselő-testületének „A kóbor, illetőleg veszélyes állatok befogását, valamint elszállítását biztosító szolgáltatási szerződés módosításának elfogadásáról” szóló **10/2014. (I.13.) Kt. számú határozattal elfogadott** **szolgáltatási szerződés** **megszüntetése tárgyában:**

Tiszavasvári Város Önkormányzata Képviselő-testülete **10/2014. (I.13.) Kt. számú** határozata alapján

1. Szerződő Felek a közöttük **határozatlan időtartamra** létrejött, **2014. január 14. napján kelt -** a kóbor, illetőleg veszélyes állatok befogását, valamint elszállítását biztosító szolgáltatási - **szerződést** **2017. július 15. napjával közös megegyezéssel megszüntetik.**
2. Felek kijelentik, hogy az I. pontban körülírt **szerződést megszüntetését követően semmilyen további igényük, követelésük egymással szemben nem áll fenn.**
3. Jelen okiratban nem szabályozott kérdésekben a mindenkori hatályos Polgári Törvénykönyv rendelkezései az irányadóak.
4. Jelen megszüntető okirat 3 példányban készült, melyet a felek külön-külön elolvastak, megértettek, és mint az akaratukkal mindenben megegyezőt jóváhagyólag aláírják.

Tiszavasvári, 2017. ………………….

**Tiszavasvári Város Önkormányzata Szabolcs-Factum Kereskedelmi és Szolgáltató Kft**

**Dr. Fülöp Erik ………………………….**

**polgármester ügyvezető**